CELEX: 32016R2120
Language: da
Date: 2016-12-02 00:00:00
Title: Kommissionens gennemførelsesforordning (EU) 2016/2120 af 2. december 2016 om ændring af forordning (EF) nr. 1033/2006 for så vidt angår bestemmelserne omhandlet i artikel 3, stk. 1 (EØS-relevant tekst )

3.12.2016   
            
            
               DA
            
            
               Den Europæiske Unions Tidende
            
            
               L 329/70
            
         KOMMISSIONENS GENNEMFØRELSESFORORDNING (EU) 2016/2120
   af 2. december 2016
   om ændring af forordning (EF) nr. 1033/2006 for så vidt angår bestemmelserne omhandlet i artikel 3, stk. 1
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (»interoperabilitetsforordningen«) (1), særlig artikel 3, stk. 5,
   efter høring af Udvalget for det fælles luftrum og
   ud fra følgende betragtninger:
   
               (1)
            
            
               Artikel 2, stk. 2, nr. 16), i Kommissionens forordning (EF) nr. 1033/2006 (2) henviser til definitionerne i bind 1 af Organisationen for International Civil Luftfarts (ICAO's) Procedures for Air Navigation Services — luftfartøjsoperationer (PANS-OPS, dok. 8168) og nærmere bestemt til 4. udgave af 1993 med ændring nr. 13. Siden vedtagelsen af forordning (EF) nr. 1033/2006 har ICAO ændret dette dokument og vedtaget dets 5. udgave af 2006, herunder ændring nr. 6.
            
         
               (2)
            
            
               I bilaget til forordning (EF) nr. 1033/2006 henvises der til bestemmelserne i ICAO's bilag 2 — Rules of the Air, og nærmere bestemt til den 10. udgave af juli 2005, inklusive alle ændringer indtil nr. 42. Siden vedtagelsen af Kommissionens gennemførelsesforordning (EU) nr. 428/2013 (3) finder de fælles regler for luftrummet, som er vedtaget ved Kommissionens gennemførelsesforordning (EU) nr. 923/2012 (4), anvendelse og er netop blevet yderligere opdateret ved Kommissionens gennemførelsesforordning (EU) 2016/1185 (5). Disse fælles regler for luftrummet vedrører navnlig, i afdeling 4 i bilaget til forordning (EU) nr. 923/2012, bestemmelserne vedrørende flyveplaner og erstatter dermed tidligere henvisninger til ICAO's bilag 2.
            
         
               (3)
            
            
               Bilaget til forordning (EF) nr. 1033/2006 henviser til bestemmelser i ICAO's Procedures for Air Navigation Services — Air Traffic Management (PANS-ATM, dok. 4444) og nærmere bestemt til den 15. udgave af 2007, herunder ændring 4. Siden vedtagelsen af gennemførelsesforordning (EU) nr. 428/2013 har ICAO ændret dette dokument, senest med ændring nr. 6. I bilaget til forordning (EF) nr. 1033/2006 henvises der også til bestemmelserne i ICAO's Regional Supplementary Procedures (dok. 7030), nærmere bestemt til den femte udgave fra 2008, som inkluderer ændring nr. 7. Siden vedtagelsen af forordning (EU) nr. 428/2013 har ICAO ændret dette dokument, senest med ændring nr. 9.
            
         
               (4)
            
            
               Henvisningerne i forordning (EF) nr. 1033/2006 til ICAO's bilag 2, dok. 8168, dok. 4444, og dok. 7030 bør ajourføres for at sætte medlemsstaterne i stand til at opfylde deres internationale retlige forpligtelser og sikre sammenhængen med ICAO's internationale forskriftsrammer.
            
         
               (5)
            
            
               Forordning (EF) nr. 1033/2006 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 1033/2006 foretages følgende ændringer:
   
               1)
            
            
               Artikel 2, stk. 2, nr. 16), affattes således:
               »16)   »ind- og udflyvningsprocedurer«: de standardprocedurer for instrumentindflyvning og -udflyvning, der er defineret i ICAO's Procedures for Air Navigation Services — Aircraft Operations (PANS-OPS, dok. 8168 — bind 1 — 5. udgave — 2006, herunder alle ændringer indtil nr. 6).«
            
         
               2)
            
            
               Bilaget erstattes af teksten i bilaget til nærværende forordning.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 96 af 31.3.2004, s. 26.
   
      (2)  Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum (EUT L 186 af 7.7.2006, s. 46).
   
      (3)  Kommissionens gennemførelsesforordning (EU) nr. 428/2013 af 8. maj 2013 om ændring af forordning (EF) nr. 1033/2006 for så vidt angår ICAO-bestemmelserne, jf. artikel 3, stk. 1, og om ophævelse af forordning (EU) nr. 929/2010 (EUT L 127 af 9.5.2013, s. 23).
   
      (4)  Kommissionens gennemførelsesforordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010 (EUT L 281 af 13.10.2012, s. 1).
   
      (5)  Kommissionens gennemførelsesforordning (EU) 2016/1185 af 20. juli 2016 om ændring af gennemførelsesforordning (EU) nr. 923/2012 for så vidt angår opdatering og gennemførelse af fælles lufttrafikregler og operationelle bestemmelser vedrørende luftfartstjenester og -procedurer (SERA Del C) og om ophævelse af forordning (EF) nr. 730/2006 (EUT L 196 af 21.7.2016, s. 3).
   
      BILAG
      
         
            »BILAG
            
               Bestemmelser omhandlet i artikel 3, stk. 1.
            
            
                     
                        1.
                     
                     
                        Afdeling 4 i bilaget til Kommissionens gennemførelsesforordning (EU) nr. 923/2012 (1).
                     
                  
                     
                        2.
                     
                     
                        Kapitel 4, punkt 4.4 (flyveplaner), og kapitel 11, punkt 11.4.2.2 (indleverede flyveplansmeddelelser og dertil knyttede opdateringsmeldinger) i ICAO PANS-ATM dok. 4444 (15. udgave af 2007 herunder alle ændringer indtil nr. 6).
                     
                  
                     
                        3.
                     
                     
                        Kapitel 2 (flyveplaner) og kapitel 6, punkt 6.12.3 (flyveinformationsregioners skønsmæssige grænser) i Regional Supplementary Procedures, dok. 7030, European (EUR) Regional Supplementary Procedures (5. udgave af 2008 — herunder alle ændringer indtil nr. 9).
                     
                  
      
      
         (1)  Kommissionens gennemførelsesforordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010 (EUT L 281 af 13.10.2012, s. 1).«